Вардарска Македонија - Википедија

# Вардарска Македонија

### Од Википедија, слободна енциклопедија

Вардарска, Егејска и Пиринска Македонија
Националното знаме на Македонскиот народ, со ѕвездата од Кутлеш (Вергина) - македонски национален симбол
Знамето на Република Македонија, денес
Картата на Македонија во нејзините етнички граници, изработена од Димитрија Чуповски во Петроград во 1913 година

Вардарска Македонија е делот на етничка Македонија кој по Букурешкиот мировен договор од 1913 година припаднал на Кралството Србија. Денес 98,09% (25 713 km2) од територијата на Вардарска Македонија припаѓаат на Република Македонија, а останатиот мал дел територија на кој се наоѓа манастирот Свети Прохор Пчињски се сеуште под Србија.

Сепак во многу географски карти на етничка Македонија, Вардарскиот дел на Македонија има поинакви граници отколку денешните генерално прифатени граници (Република Македонија). Во картата на етничка Македонија изработена од Димитрија Чуповски во Санкт Петерсбург во 1913 година, во територијата на (Вардарска) Македонија влегуваат и делови од источна Албанија (околината на Пешкопеја северо-западно од Дебар) ставени најверојатно поради тоа што таму живееле голем број на Македонци (кои можно е да биле и мнозинство) и делови од Косово (Качаник и околината) и крајниот јужен дел на Србија (Прешево). Исто така овие делови на јужна Србија и Косово (без деловите од Албанија) се вметнати и во големата карта на етничка Македонија изработена од француски експерти во 1925 година.

Како доказ дека Вардарска Македонија зафаќа поголема територија отколку територијата на Република Македонија денес, е тоа што на првото и второто (а подоцна се до 1947 година) заседание на АСНОМ свои делегати испратиле градовите Качаник, Прешево, Бујановац, Трговиште и Витина, а овие општини кои се денес во составот на Србија и официјално влегле во територијалната организација и администрацијата на НР Македонија.

Истотака првобитно според Букурешкиот мировен договор Струмичкиот регион припаднал на Бугарија, но по Првата светска војна, со Нејскиот мировен договор од 1919 година, Бугарија била принудена да и ја отстапи струмичката област на Србија, односно струмичката област да влезе во рамките на Вардарска Македонија.

## [уреди] Видете исто така

- Република Македонија
- Македонија
- Вардарска бановина
- Обединета Македонија

Преземено од "http://mk.wikipedia.org../../../%D0%B2/%D0%B0/%D1%80/%D0%92%D0%B0%D1%80%D0%B4%D0%B0%D1%80%D1%81%D0%BA%D0%B0_%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0_2065.html"

Категории: Македонија | Република Македонија

##### Views

- Статија
- Разговор
- Тековна верзија

##### Пребарај

##### Други јазици

- Български
- Deutsch
- English
- Ελληνικά
- Svenska